شەفەق نیوز/ تاقیگەیل پزیشکی لە ماوەی 24 ساعات گوزەشتە لە هەرێم کوردستان بەرزەوبۊین کەمیگ لە شمارەی تۊیشبۊیەیل و  داوەزین مردن وە ڤایرۆس کۆرۆنا توومار کردن.
وزارەت تەندروسی هەرێم کوردستان لە بەیاننامەیگ هەڵوێست ئیپیدیمیۆلۆجی رووژانە وت: لە ئەنجام 4973 تاقیکردنەوە تۊیشهاتن 112 کەس وە ڤایرۆس توومارکریایە ئەرا بەرزەوبۊین گشت شمارەیلە ئەرا 380129.
دیاریکرد 234 لە تۊیشبۊیەیل وە تەواوی خاسەو بۊینە تا گشت شمارەگە بڕەسێدە 370794.
لە ماوەی بیست و چوار ساعات گوزەشتە 3 کەس وە ڤایرۆس کۆرۆنا مردیە جەم شمارەیلە رەسیە 7086.
